17.12.86 Επίσημη Εφημερίδα των Ευρωπαϊκών Κοινοτήτων Αριθ. C 324/3 
II 
(Προπαρασκευαστικές πράξεις) 
ΕΠΙΤΡΟΠΗ 
Πρόταση για απόφαση του Συμβουλίου με την οποία εξουσιοδοτείται η Επιτροπή να διαπραγματεύεται 
και να εγκρίνει, εξ ονόματος της Κοινότητας, ορισμένα μέτρα στα πλαίσια της εφαρμογής διεθνών 
συμφωνιών περιφερειακής φύσεως σχετικά με την προστασία του περιβάλλοντος, στις οποίες η Κοι­
νότητα είναι συμβαλλόμενο μέρος 
COM(86) 563τελικό 
(Υποβληθείσα από ττ/ν Επιτροπή στο Συμβούλιο στις 2 Δεκεμβρίου 1986) 
(86/C 324/04) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως το άρθρο 235, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
Εκτιμώντας: 
ότι η Ευρωπαϊκή Οικονομική Κοινότητα είναι συμβαλλό­
μενο μέρος των περιφερειακών συμφωνιών στον τομέα της 
προστασίας του περιβάλλοντος, που περιλαμβάνονται στο 
παράρτημα της παρούσας απόφασης" 
ότι, κατά την τρέχουσα διαχείριση των περιφερειακών 
αυτών συμφωνιών, η Επιτροπή καλείται να συμμετάσχει — 
εξ ονόματος της Κοινότητας — σε συνδιασκέψεις στις 
οποίες παρέχεται από τις ίδιες τις συμφωνίες η αρμοδιότητα 
να εγκρίνουν μέτρα με τα οποία καθορίζονται οριακές τιμές 
ή στόχοι ποιότητας που έχουν, ανάλογα με την περίπτωση, 
υποχρεωτικό ή προαιρετικό χαρακτήρα* 
ότι για λόγους αποτελεσματικότητας και για να μην επιβρα­
δυνθεί η διαδικασία λήψης αποφάσεων και θέση σε ισχύ 
των περιφερειακών συμφωνιών, στις οποίες η Κοινότητα 
είναι συμβαλλόμενο μέρος, η μέχρι τώρα αποκτηθείσα 
εμπειρία έδειξε ότι θα ήταν σκόπιμο η Επιτροπή, λαμβανο­
μένης υπόψη της ιδιαιτερότητας των τοπικών συμφωνιών, 
να εξουσιοδοτείται να διαπραγματεύεται και να εγκρίνει — 
εξ ονόματος της Κοινότητας και βάσει γενικής απόφασης 
του Συμβουλίου — μέτρα ισοδύναμα ή λιγότερο αυστηρά 
από αυτά που προβλέπονται από τις κοινοτικές πράξεις" 
ότι, όταν η Κοινότητα καλείται να διαπραγματευτεί και να 
εγκρίνει αυστηρότερα μέτρα από τα κοινοτικά πρότυπα — 
δεδομένου ότι οι διατάξεις αυτές ισχύουν μόνο για τα κράτη 
μέλη που συμμετέχουν στην περιφερειακή συμφωνία και εφόσον όλα τα κράτη μέλη που βρίσκονται στη σχετική 
περιοχή και τα οποία είναι όλα συμβαλλόμενα μέρη της εν 
λόγω περιφερειακής συμφωνίας και η Επιτροπή σαν 
εκπρόσωπος της Κοινότητας, συμφωνούν να τα αποδεχτούν 
— πρέπει να καταστεί δυνατόν για την Επιτροπή να δια­
πραγματεύεται και να εγκρίνει αυτά, βάσει της παρούσας 
απόφασης εξ ονόματος της Κοινότητας· 
ότι, σε περίπτωση ασυμφωνίας μεταξύ της Επιτροπής και 
των κρατών μελών που συμμετέχουν στην περιφερειακή 
συμφωνία, εφαρμόζεται η κανονική διαδικασία που προβλέ­
πεται στο άρθρο 228 παράγραφος 1 της συνθήκης· 
ότι, σε περίπτωση που δεν είναι δυνατόν να προσδιοριστεί 
με αντικειμενικό τρόπο και λαμβανομένων υπόψη των διαθέ­
σιμων επιστημονικών και τεχνικών δεδομένων, αν τα προς 
έγκριση μέτρα στα πλαίσια αυτών των περιφερειακών 
συμφωνιών έχουν συνέπειες μικρότερης ισοδύναμης ή μεγα­
λύτερης αυστηρότητας — από αυτές που προβλέπονται από 
τους υπάρχοντες κοινοτικούς κανόνες — εφαρμόζεται, 
επίσης, η κανονική διαδικασία διαπραγμάτευσης και απο­
δοχής των μέτρων αυτών 
ότι η παρούσα απόφαση δεν τροποποιεί σε τίποτε τους 
κανόνες, βάσει των οποίων ορίζονται οι αποκλειστικές 
αρμοδιότητες της Κοινότητας, 
ΑΠΟΦΑΣΙΖΕΙ: 
Άρθρο Ι 
Η Επιτροπή εξουσιοδοτείται να διαπραγματεύεται και να 
εγκρίνει — εξ ονόματος της Κοινότητας — στα πλαίσια των 
περιφερειακών συμφωνιών στον τομέα της προστασίας του 
περιβάλλοντος που αναφέρονται στο παράρτημα: 
— μέτρα ισοδύναμα ή λιγότερο αυστηρά από αυτά που 
προβλέπονται από τους κοινοτικούς κανόνες· 
Αριθ. C 324/4 Επίσημη Εφημερίδα των Ευρωπαϊκών Κοινοτήτων 17.12.86 
— μέτρα αυστηρότερα από αυτά που προβλέπονται από 
τους κοινοτικούς κανόνες, εφόσον οι εν λόγω κοινοτικοί 
κανόνες παρέχουν τη δυνατότητα στα κράτη μέλη να 
εγκρίνουν αυστηρότερα εθνικά πρότυπα και εφόσον όλα 
τα κράτη μέλη που βρίσκονται στη σχετική περιοχή και 
είναι όλα συμβαλλόμενα μέλη της εν λόγω περιφερειακής 
συμφωνίας και η Επιτροπή σαν εκπρόσωπος της Κοι­
νότητας, συμφωνούν να διαπραγματευτούν και να εγκρί­
νουν αυτά. 
ΠΑΡΑΡΤΗΜΑ 
Σύμβαση της Βαρκελώνης 
για την προστασία της Μεσογείου Θαλάσσης από τη ρύπανση (συνήφθη από την Κοινότητα στις 25 Ιουλίου 1977, 
ΕΕ αριθ. L 240 της 19. 9. 1977). 
— Πρωτόκολλο για την προστασία της Μεσογείου Θαλάσσης από τη ρύπανση που προκαλείται από τις επιχειρή­
σεις πόντισης που εκτελούνται από πλοία και ελικόπτερα (συνήφθη από την Κοινότητα στις 25 Ιουλίου 1977, 
ΕΕ αριθ. L 240 της 19. 9. 1977). 
— Πρωτόκολλο συνεργασίας για την καταπολέμηση της ρύπανσης της Μεσογείου Θαλάσσης από υδρογονάν­
θρακες και άλλες ουσίες επιβλαβείς σε περίπτωση κρίσιμης κατάστασης (συνήφθη από την Κοινότητα στις 19 
Μαΐου 1981, ΕΕ αριθ. L 162 της 19. 6. 1981). 
— Πρωτόκολλο σχετικά με την προστασία της Μεσογείου Θαλάσσης από τη ρύπανση από χερσαίες πηγές 
(συνήφθη από την Κοινότητα στις 28 Φεβρουαρίου 1983, ΕΕ αριθ. L 67 της 12. 3. 1983). 
— Πρωτόκολλο για ειδικά προστατευόμενες περιοχές της Μεσογείου Θαλάσσης (συνήφθη από την Κοινότητα την 
1η Μαρτίου 1984, ΕΕ αριθ. L 68 της 10. 3.1984). 
Σύμβαση του Παρισιού 
για την πρόληψη της θαλάσσιας ρύπανσης που προκαλείται από χερσαίες πηγές στο βορειοανατολικό Ατλαντικό 
(συνήφθη από την Κοινότητα στις 3 Μαρτίου 1975, ΕΕ αριθ. L 194 της 25. 7. 1975). 
Συμφωνία της Βόννης 
για συνεργασία στον τομέα της καταπολέμησης της ρύπανσης από υδρογονάνθρακες και άλλες επικίνδυνες ουσίες 
(συνήφθη από την Κοινότητα στις 28 Ιουνίου 1984, ΕΕ αριθ. L 188 της 16. 7.1984). 
Σύμβαση για την προστασία του Ρήνου 
από τη χημική ρύπανση (συνήφθη από την Κοινότητα στις 25 Ιουλίου 1977, ΕΕ αριθ. L 240 της 19. 9. 1977). 
— Συμφωνία συμπληρωματική εκείνης που υπογράφτηκε στη Βέρνη στις 29 Απριλίου 1963, όσον αφορά τη διεθνή 
επιτροπή για την προστασία του Ρήνου από τη ρύπανση (συνήφθη από την Κοινότητα στις 25 Ιουλίου 1977, ΕΕ 
αριθ. L 240 της 19. 9. 1977). Άρύ"ρο 2 
Η Επιτροπή διεξάγει τις διαπραγματεύσεις που αναφέρονται 
στο άρθρο 1 σε διαβούλευση με τους αντιπροσώπους των 
ενδιαφερομένων κρατών μελών που είναι συμβαλλόμενα 
μέρη των περιφερειακών συμφωνιών. 
Υποβάλει αμέσως έκθεση στο Συμβούλιο όσον αφορά κάθε 
πρόβλημα που ενδέχεται να ανακύψει, καθώς και για το 
τελικό αποτέλεσμα των διαπραγματεύσεων. 
ι